CELEX: C2006/143/17
Language: hu
Date: 2006-06-17 00:00:00
Title: C-245/04. sz. ügy: A Bíróság (első tanács)  2006. április 6-i  ítélete (a Verwaltungsgerichtshof előzetes döntéshozatal iránti kérelme) – EMAG Handel Eder OHG kontra Finanzlandesdirektion für Kärnten (Előzetes döntéshozatal – Hatodik HÉA-irányelv – A 8. cikk (1) bekezdésének a) és b) pontja, a 28a. cikk (1) bekezdése a) pontjának első albekezdése, a 28b. cikk A. részének (1) bekezdése és a 28c. cikk A. része a) pontjának első albekezdése – A termék közösségen belüli feladása vagy szállítása – Termékértékesítés – Közösségen belüli termékbeszerzés – Láncügylet – Az ügylet helye)

17.6.2006   
            
            
               HU
            
            
               Az Európai Unió Hivatalos Lapja
            
            
               C 143/9
            
         A Bíróság (első tanács) 2006. április 6-i ítélete (a Verwaltungsgerichtshof előzetes döntéshozatal iránti kérelme) – EMAG Handel Eder OHG kontra Finanzlandesdirektion für Kärnten
   (C-245/04. sz. ügy) (1)
   
   (Előzetes döntéshozatal - Hatodik HÉA-irányelv - A 8. cikk (1) bekezdésének a) és b) pontja, a 28a. cikk (1) bekezdése a) pontjának első albekezdése, a 28b. cikk A. részének (1) bekezdése és a 28c. cikk A. része a) pontjának első albekezdése - A termék közösségen belüli feladása vagy szállítása - Termékértékesítés - Közösségen belüli termékbeszerzés - Láncügylet - Az ügylet helye)
   (2006/C 143/17)
   Az eljárás nyelve: német
   A kérdést előterjesztő bíróság
   Verwaltungsgerichtshof
   Az alapeljárás felei
   
      Felperes: EMAG Handel Eder OHG
   
      Alperes: Finanzlandesdirektion für Kärnten
   Tárgy
   A Verwaltungsgerichtshof előzetes döntéshozatal iránti kérelme – A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL 145., 1. o.; magyar nyelvű különkiadás 9. fejezet, 1. kötet, 23. o.) 8. cikke (1) bekezdése a) pontjának értelmezése – A szállítás helye a „háromszög-ügyletekben”, illetve a „láncügyletekben” – Áruvásárlás, ahol az árut az egyik tagállamban honos vállalkozás valamely másik, ugyanazon tagállamban honos olyan vállalkozástól szerzi be, amely más tagállamokban honos vállalkozásoktól úgy vásárolja meg az árut, hogy azt a szállítók közvetlenül a beszerzést végző vállalkozásnak szállítják
   Rendelkező rész
   
               1)
            
            
               Amennyiben az ugyanazon árura vonatkozó, és adóalanyként eljáró személyek között ellenszolgáltatás fejében létrejött, két egymást követő termékértékesítés egyetlen Közösségen belüli árufeladással vagy szállítással jár, e feladás vagy szállítás e két termékértékesítés közül csak az egyikhez kapcsolódhat, amely egyedül mentesül a 95/7/EK tanácsi irányelvvel módosított, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 28c. cikke A. része a) pontjának első albekezdése alapján.
               Ez az értelmezés attól függetlenül érvényes, hogy az első eladó, a köztes vevő vagy a második vevő közül kit illet az áru feletti rendelkezési jog az említett feladás vagy szállítás közben.
            
         
               2)
            
            
               Kizárólag a Közösségen belüli feladással vagy szállítással járó termékértékesítés helyét határozza meg a 95/7 irányelvvel módosított 77/388 hatodik irányelv 8. cikke (1) bekezdésének a) pontja. E termékértékesítés helyének a feladás vagy szállítás indulási helye szerinti tagállam minősül. A másik termékértékesítés helyét ugyanezen irányelv 8. cikke (1) bekezdésének b) pontja határozza meg. A másik termékértékesítés helyének vagy az említett feladás vagy szállítás indulási helye szerinti tagállam, vagy az érkezés helye szerinti tagállam minősül aszerint, hogy e termékértékesítés az első vagy a második a két egymást követő termékértékesítés közül.
            
         
      (1)  HL C 251., 2004.1.9.